CELEX: 32017D0925
Language: el
Date: 2017-05-29 00:00:00
Title: Εκτελεστική απόφαση (ΕΕ) 2017/925 της Επιτροπής, της 29ης Μαΐου 2017, για τη χορήγηση προσωρινής άδειας σε ορισμένα κράτη μέλη να πιστοποιούν προβασικό υλικό ορισμένων ειδών οπωροφόρων φυτών, τα οποία παράγονται σε αγρούς σε συνθήκες που δεν εξασφαλίζουν την προστασία από έντομα, και για την κατάργηση της εκτελεστικής απόφασης (ΕΕ) 2017/167 [κοινοποιηθείσα υπό τον αριθμό C(2017) 2800]

31.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 140/7
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/925 ΤΗΣ ΕΠΙΤΡΟΠΉΣ
   της 29ης Μαΐου 2017
   για τη χορήγηση προσωρινής άδειας σε ορισμένα κράτη μέλη να πιστοποιούν προβασικό υλικό ορισμένων ειδών οπωροφόρων φυτών, τα οποία παράγονται σε αγρούς σε συνθήκες που δεν εξασφαλίζουν την προστασία από έντομα, και για την κατάργηση της εκτελεστικής απόφασης (ΕΕ) 2017/167
   
      
         [κοινοποιηθείσα υπό τον αριθμό C(2017) 2800]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/90/ΕΚ του Συμβουλίου, της 29ης Σεπτεμβρίου 2008, για την εμπορία του πολλαπλασιαστικού υλικού οπωροφόρων φυτών και των οπωροφόρων δένδρων που προορίζονται για την παραγωγή φρούτων (1), και ιδίως το άρθρο 4, το άρθρο 6 παράγραφος 4, το άρθρο 9 παράγραφος 1 και το άρθρο 13 παράγραφος 3,
   Έχοντας υπόψη την εκτελεστική οδηγία 2014/98/ΕΕ της Επιτροπής, της 15ης Οκτωβρίου 2014, για την εφαρμογή της οδηγίας 2008/90/ΕΚ του Συμβουλίου όσον αφορά τις ειδικές απαιτήσεις για τα γένη και είδη οπωροφόρων δένδρων που αναφέρονται στο παράρτημα I, τις ειδικές απαιτήσεις που πρέπει να πληρούνται από τους προμηθευτές, καθώς και λεπτομερείς κανόνες για τις επίσημες επιθεωρήσεις (2), και ιδίως το άρθρο 8 παράγραφος 4,
   Εκτιμώντας τα ακόλουθα:
   
               (1)
            
            
               Η εκτελεστική οδηγία 2014/98/ΕΕ θεσπίζει κανόνες για την παραγωγή, την πιστοποίηση και την εμπορία των οπωροφόρων φυτών και του προβασικού, βασικού και πιστοποιημένου υλικού.
            
         
               (2)
            
            
               Το άρθρο 8 παράγραφος 1 της εκτελεστικής οδηγίας 2014/98/ΕΕ απαιτεί την παραγωγή προβασικών μητρικών φυτών και προβασικού υλικού σε συνθήκες που εξασφαλίζουν την προστασία από έντομα. Ωστόσο το άρθρο 8 παράγραφος 4 της εν λόγω οδηγίας προβλέπει ότι, για ορισμένα γένη ή είδη και υπό ορισμένες προϋποθέσεις, μπορεί να επιτραπεί σε κράτος μέλος να πιστοποιήσει προβασικό υλικό που έχει παραχθεί σε αγρούς σε συνθήκες που δεν εξασφαλίζουν την προστασία από έντομα ή έχει αναπαραχθεί από προβασικά μητρικά φυτά που παράγονται σε αγρούς σε συνθήκες που δεν εξασφαλίζουν την προστασία από έντομα.
            
         
               (3)
            
            
               Το Βέλγιο, η Τσεχική Δημοκρατία, η Γαλλία και η Ισπανία ζήτησαν προσωρινή άδεια για την πιστοποίηση προβασικού υλικού ορισμένων ειδών τα οποία παράγονται σε αγρούς σε συνθήκες που δεν εξασφαλίζουν την προστασία από έντομα.
            
         
               (4)
            
            
               Η Επιτροπή έκρινε ότι είναι σκόπιμο να δοθεί επαρκής χρόνος ώστε να μπορέσουν οι προμηθευτές στα εν λόγω κράτη μέλη να προσαρμόσουν τα συστήματα παραγωγής τους, συνεχίζοντας παράλληλα την παραγωγή τους σε αγρούς σε συνθήκες που δεν εξασφαλίζουν την προστασία από έντομα, λαμβάνοντας υπόψη ότι η κατασκευή εγκαταστάσεων απρόσβλητων από έντομα απαιτεί μεγάλες επενδύσεις σε ανθρώπινους και οικονομικούς πόρους.
            
         
               (5)
            
            
               Ως εκ τούτου, δυνάμει της εκτελεστικής απόφασης (ΕΕ) 2017/167 της Επιτροπής (3), χορηγήθηκαν στα εν λόγω κράτη μέλη οι άδειες για την πιστοποίηση προβασικού υλικού που παράγεται σε αγρούς σε συνθήκες που δεν εξασφαλίζουν την προστασία από έντομα για ορισμένα γένη ή είδη.
            
         
               (6)
            
            
               Οι άδειες για το Βέλγιο και τη Γαλλία χορηγήθηκαν για σύντομη περίοδο δύο ετών, καθώς οι παραγωγοί στο Βέλγιο και τη Γαλλία είχαν αρχίσει να επενδύουν στην κατασκευή εγκαταστάσεων απρόσβλητων από έντομα σε πρώιμο στάδιο. Αντιθέτως, οι προσωρινές άδειες για την Τσεχική Δημοκρατία και την Ισπανία χορηγήθηκαν για πενταετή περίοδο, καθώς οι παραγωγοί στα εν λόγω κράτη μέλη χρειάζονται περισσότερο χρόνο για να συμμορφωθούν με την απαίτηση της παραγωγής σε εγκαταστάσεις απρόσβλητες από έντομα.
            
         
               (7)
            
            
               Είναι σκόπιμο να διατηρηθούν οι προσωρινές άδειες που έχουν χορηγηθεί στο Βέλγιο, στην Τσεχική Δημοκρατία, στη Γαλλία και στην Ισπανία, δεδομένου ότι οι συνθήκες που δικαιολόγησαν τη χορήγησή τους εξακολουθούν να πληρούνται.
            
         
               (8)
            
            
               Η Σουηδία υπέβαλε αίτηση για προσωρινή άδεια σύμφωνα με το άρθρο 8 παράγραφος 4 της εκτελεστικής οδηγίας 2014/98/ΕΕ σε μεταγενέστερη ημερομηνία από το Βέλγιο, την Τσεχική Δημοκρατία, τη Γαλλία και την Ισπανία.
            
         
               (9)
            
            
               Είναι σκόπιμο να δοθεί επαρκής χρόνος ώστε να μπορέσουν οι προμηθευτές στη Σουηδία να προσαρμόσουν τα συστήματα παραγωγής τους, συνεχίζοντας παράλληλα την παραγωγή τους σε αγρούς σε συνθήκες που δεν εξασφαλίζουν προστασία από έντομα, λαμβανομένου υπόψη ότι η κατασκευή εγκαταστάσεων απρόσβλητων από έντομα απαιτεί μεγάλες επενδύσεις σε ανθρώπινους και οικονομικούς πόρους.
            
         
               (10)
            
            
               Κατά συνέπεια, θα πρέπει να χορηγηθεί προσωρινή άδεια και στη Σουηδία για την πιστοποίηση προβασικού υλικού που παράγεται σε αγρούς σε συνθήκες που δεν εξασφαλίζουν προστασία από έντομα για ορισμένα γένη ή είδη. Η εν λόγω άδεια θα πρέπει να ισχύει για μια πενταετία, καθώς οι παραγωγοί στη Σουηδία χρειάζονται σχετικά μεγάλο χρονικό διάστημα για να συμμορφωθούν με την απαίτηση της παραγωγής σε εγκαταστάσεις απρόσβλητες από έντομα.
            
         
               (11)
            
            
               Η εκτελεστική απόφαση (ΕΕ) 2017/167 θέσπισε κατάλληλα μέτρα για το Βέλγιο, την Τσεχική Δημοκρατία, τη Γαλλία και την Ισπανία, ώστε να διασφαλίσει ταυτόσημο υγειονομικό καθεστώς των προβασικών μητρικών φυτών και του προβασικού υλικού που παράγονται σε αγρούς σε σύγκριση με τα προβασικά μητρικά φυτά και το προβασικό υλικό που παράγονται σε εγκαταστάσεις απρόσβλητες από έντομα. Τα εν λόγω μέτρα λαμβάνουν υπόψη την ανάγκη περιορισμού του κινδύνου μόλυνσης σε συνάρτηση με τις κλιματικές συνθήκες, τις καλλιεργητικές συνθήκες των οικείων προβασικών μητρικών φυτών και του οικείου προβασικού υλικού και την απόσταση από τα οικεία προβασικά μητρικά φυτά και το οικείο προβασικό υλικό σε κάθε σχετικό καλλιεργούμενο και άγριο είδος, με βάση τις ειδικές γνώσεις σχετικά με τον επιπολασμό και τη βιολογία των σχετικών επιβλαβών οργανισμών.
            
         
               (12)
            
            
               Τα μέτρα που αφορούν το υγειονομικό καθεστώς των προβασικών μητρικών φυτών και του προβασικού υλικού και τα οποία θεσπίστηκαν με την εκτελεστική απόφαση (ΕΕ) 2017/167 για το Βέλγιο, την Τσεχική Δημοκρατία, τη Γαλλία και την Ισπανία θα πρέπει να διατηρηθούν και παρόμοια μέτρα θα πρέπει να θεσπιστούν για τη Σουηδία.
            
         
               (13)
            
            
               Για λόγους σαφήνειας και ασφάλειας δικαίου, θα πρέπει να καταργηθεί η εκτελεστική απόφαση (ΕΕ) 2017/167 και να αντικατασταθεί από νέα απόφαση.
            
         
               (14)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Άδεια
   1.   Το Βέλγιο και η Γαλλία δύνανται έως τις 31 Δεκεμβρίου 2018 να πιστοποιούν προβασικό υλικό το οποίο ανήκει στα σχετικά είδη που απαριθμούνται στο παράρτημα και το οποίο παράγεται σε αγρούς σε συνθήκες που δεν εξασφαλίζουν την προστασία από έντομα, υπό την προϋπόθεση ότι πληρούνται οι απαιτήσεις που προβλέπονται στα άρθρα 2, 3 και 4.
   Το Βέλγιο και η Γαλλία δύνανται έως τις 31 Δεκεμβρίου 2018 να πιστοποιούν επίσης προβασικό υλικό το οποίο αναπαράγεται από προβασικά μητρικά φυτά, που ανήκουν στα σχετικά είδη που απαριθμούνται στο παράρτημα, τα οποία έχουν παραχθεί σε αγρούς σε συνθήκες που δεν εξασφαλίζουν προστασία από έντομα, υπό την προϋπόθεση ότι πληρούνται οι απαιτήσεις που προβλέπονται στα άρθρα 2, 3 και 4.
   2.   Η Τσεχική Δημοκρατία και η Ισπανία δύνανται έως τις 31 Δεκεμβρίου 2022 να πιστοποιούν προβασικό υλικό το οποίο ανήκει στα σχετικά είδη που απαριθμούνται στο παράρτημα και το οποίο παράγεται σε αγρούς σε συνθήκες που δεν εξασφαλίζουν την προστασία από έντομα, υπό την προϋπόθεση ότι πληρούνται οι απαιτήσεις που προβλέπονται στα άρθρα 2, 3 και 4.
   Η Τσεχική Δημοκρατία και η Ισπανία δύνανται έως τις 31 Δεκεμβρίου 2022 να πιστοποιούν επίσης προβασικό υλικό το οποίο αναπαράγεται από προβασικά μητρικά φυτά, που ανήκουν στα σχετικά είδη που απαριθμούνται στο παράρτημα, τα οποία έχουν παραχθεί σε αγρούς σε συνθήκες που δεν εξασφαλίζουν την προστασία από έντομα, υπό την προϋπόθεση ότι πληρούνται οι απαιτήσεις που προβλέπονται στα άρθρα 2, 3 και 4.
   3.   Η Σουηδία δύναται έως τις 31 Μαΐου 2023 να πιστοποιεί προβασικό υλικό το οποίο ανήκει στα σχετικά είδη που απαριθμούνται στο παράρτημα και το οποίο παράγεται σε αγρούς σε συνθήκες που δεν εξασφαλίζουν προστασία από έντομα, υπό την προϋπόθεση ότι πληρούνται οι απαιτήσεις που προβλέπονται στα άρθρα 2, 3 και 4.
   Η Σουηδία δύναται έως τις 31 Μαΐου 2023 να πιστοποιεί επίσης προβασικό υλικό το οποίο αναπαράγεται από προβασικά μητρικά φυτά, που ανήκουν στα σχετικά είδη που απαριθμούνται στο παράρτημα, τα οποία έχουν παραχθεί σε αγρούς σε συνθήκες που δεν εξασφαλίζουν προστασία από έντομα, υπό την προϋπόθεση ότι πληρούνται οι απαιτήσεις που προβλέπονται στα άρθρα 2, 3 και 4.
   Άρθρο 2
   Διατήρηση
   1.   Τα προβασικά μητρικά φυτά και το προβασικό υλικό που παράγονται σε αγρούς διατηρούνται σύμφωνα με τις απαιτήσεις που ορίζονται στο τμήμα Α του παραρτήματος για τα οικεία κράτη μέλη και είδη.
   2.   Τα εργαλεία και τα μηχανήματα κλάδευσης και εμβολιασμού ελέγχονται, καθαρίζονται και απολυμαίνονται πριν και ύστερα από κάθε χρήση για τα οικεία προβασικά μητρικά φυτά και το οικείο προβασικό υλικό.
   3.   Τηρείται κατάλληλη απόσταση μεταξύ των προβασικών μητρικών φυτών, ώστε να ελαχιστοποιείται η επαφή των ριζών μεταξύ των εν λόγω φυτών. Πρέπει επίσης να υπάρχει κατάλληλη απόσταση μεταξύ των προβασικών πολλαπλασιαστικών υλικών, ώστε να ελαχιστοποιείται η επαφή των ριζών μεταξύ των εν λόγω πολλαπλασιαστικών υλικών.
   Άρθρο 3
   Οπτική επιθεώρηση, δειγματοληψία και δοκιμές
   Εκτός από τις απαιτήσεις για την οπτική επιθεώρηση, τη δειγματοληψία και τις δοκιμές που ορίζονται στα άρθρα 10 και 11 της εκτελεστικής οδηγίας 2014/98/ΕΕ, τα οικεία κράτη μέλη εξασφαλίζουν τη συμμόρφωση με τις απαιτήσεις που προβλέπονται στο τμήμα Β του παραρτήματος της παρούσας απόφασης για τα οικεία είδη.
   Άρθρο 4
   Επισήμανση των προβασικών μητρικών φυτών και του προβασικού υλικού
   1.   Εκτός από τις πληροφορίες που απαιτούνται από το άρθρο 2 παράγραφος 2 της εκτελεστικής οδηγίας 2014/96/ΕΕ της Επιτροπής (4), η ετικέτα των προβασικών μητρικών φυτών και του προβασικού υλικού που παράγονται στο Βέλγιο και τη Γαλλία σύμφωνα με την παρούσα απόφαση φέρουν την ένδειξη: «Παράγεται σε αγρούς σύμφωνα με την εκτελεστική απόφαση (ΕΕ) 2017/925 της Επιτροπής· η πιστοποίηση επιτρέπεται έως τις 31 Δεκεμβρίου 2018.».
   Εκτός από τις πληροφορίες που απαιτούνται από το άρθρο 2 παράγραφος 2 της εκτελεστικής οδηγίας 2014/96/ΕΕ, η ετικέτα των προβασικών μητρικών φυτών και του προβασικού υλικού που παράγονται στην Τσεχική Δημοκρατία και στην Ισπανία σύμφωνα με την παρούσα απόφαση φέρουν την ένδειξη: «Παράγεται σε αγρούς σύμφωνα με την εκτελεστική απόφαση (ΕΕ) 2017/925 της Επιτροπής· η πιστοποίηση επιτρέπεται έως τις 31 Δεκεμβρίου 2022.».
   Εκτός από τις πληροφορίες που απαιτούνται από το άρθρο 2 παράγραφος 2 της εκτελεστικής οδηγίας 2014/96/ΕΕ, η ετικέτα των προβασικών μητρικών φυτών και του προβασικού υλικού που παράγονται στη Σουηδία σύμφωνα με την παρούσα απόφαση φέρουν την ένδειξη: «Παράγεται σε αγρούς σύμφωνα με την εκτελεστική απόφαση (ΕΕ) 2017/925 της Επιτροπής· η πιστοποίηση επιτρέπεται έως τις 31 Μαΐου 2023.».
   2.   Όταν υποβάλλεται συνοδευτικό έγγραφο σύμφωνα με το άρθρο 3 παράγραφος 1 της εκτελεστικής οδηγίας 2014/96/ΕΕ, η πληροφορία στην επίσημη ετικέτα που αναφέρεται στην παράγραφο 1 του παρόντος άρθρου μπορεί να αναφέρει μόνο «Παράγεται σε αγρούς». Σε μια τέτοια περίπτωση, το συνοδευτικό έγγραφο των οικείων προβασικών μητρικών φυτών και του οικείου προβασικού υλικού πρέπει να περιλαμβάνει, εκτός από τις πληροφορίες που απαιτούνται από το άρθρο 3 παράγραφος 2 της εκτελεστικής οδηγίας 2014/96/ΕΕ, την ένδειξη που προβλέπεται στην παράγραφο 1 του παρόντος άρθρου.
   Άρθρο 5
   Επισήμανση βασικού υλικού και πιστοποιημένου υλικού
   1.   Εκτός από τις πληροφορίες που απαιτούνται από το άρθρο 2 παράγραφος 2 της εκτελεστικής οδηγίας 2014/96/ΕΕ, η ετικέτα του βασικού και του πιστοποιημένου υλικού που αναπαράγονται από προβασικό υλικό το οποίο παράγεται σύμφωνα με την παρούσα απόφαση φέρει την ένδειξη: «Προέρχεται από υλικό που έχει παραχθεί σε αγρούς σύμφωνα με την εκτελεστική απόφαση (ΕΕ) 2017/925 της Επιτροπής.».
   2.   Όταν υποβάλλεται συνοδευτικό έγγραφο σύμφωνα με το άρθρο 3 παράγραφος 1 της εκτελεστικής οδηγίας 2014/96/ΕΕ, η πληροφορία στην επίσημη ετικέτα που αναφέρεται στην παράγραφο 1 του παρόντος άρθρου μπορεί να αναφέρει μόνο «Προέρχεται από υλικό που έχει παραχθεί σε αγρούς». Σε μια τέτοια περίπτωση, το συνοδευτικό έγγραφο πρέπει να περιλαμβάνει, εκτός από τις πληροφορίες που απαιτούνται από το άρθρο 3 παράγραφος 2 της εκτελεστικής οδηγίας 2014/96/ΕΕ, την ένδειξη που προβλέπεται στην παράγραφο 1 του παρόντος άρθρου.
   Άρθρο 6
   Κοινοποίηση
   Κάθε κράτος μέλος το οποίο έχει λάβει άδεια να πιστοποιεί προβασικό υλικό σύμφωνα με το άρθρο 1 κοινοποιεί αμέσως στην Επιτροπή και σε όλα τα άλλα κράτη μέλη κάθε πιστοποίηση δυνάμει του εν λόγω άρθρου. Η κοινοποίηση περιλαμβάνει την ποσότητα των προβασικών μητρικών φυτών και του προβασικού υλικού, καθώς και τα είδη στα οποία ανήκουν τα εν λόγω προβασικά μητρικά φυτά και το προβασικό υλικό.
   Άρθρο 7
   Κατάργηση
   Η εκτελεστική απόφαση (ΕΕ) 2017/167 καταργείται.
   Άρθρο 8
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Μαΐου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 267 της 8.10.2008, σ. 8.
   
      (2)  ΕΕ L 298 της 16.10.2014, σ. 22.
   
      (3)  Εκτελεστική απόφαση (ΕΕ) 2017/167 της Επιτροπής, της 30ής Ιανουαρίου 2017, με την οποία εξουσιοδοτούνται προσωρινά το Βέλγιο, η Τσεχική Δημοκρατία, η Γαλλία και η Ισπανία να πιστοποιούν προβασικά μητρικά φυτά και προβασικό υλικό συγκεκριμένων ειδών οπωροφόρων δέντρων που αναφέρονται στο παράρτημα I της οδηγίας 2008/90/ΕΚ του Συμβουλίου και τα οποία παράγονται σε αγρούς σε συνθήκες που δεν εξασφαλίζουν την προστασία από έντομα (ΕΕ L 27 της 1.2.2017, σ. 143).
   
      (4)  Εκτελεστική οδηγία 2014/96/ΕΕ της Επιτροπής, της 15ης Οκτωβρίου 2014, όσον αφορά τις απαιτήσεις σχετικά με την επισήμανση, τη σφράγιση και τη συσκευασία του πολλαπλασιαστικού υλικού οπωροφόρων φυτών και των οπωροφόρων δένδρων που προορίζονται για την παραγωγή φρούτων, οι οποίες εμπίπτουν στο πεδίο εφαρμογής της οδηγίας 2008/90/ΕΚ του Συμβουλίου (ΕΕ L 298 της 16.10.2014, σ. 12).
   
      ΠΑΡΑΡΤΗΜΑ
      ΤΜΗΜΑ Α
      
         Κατάλογος των ειδών που αναφέρονται στο άρθρο 1 και απαιτήσεις σχετικά με τη διατήρησή τους που αναφέρονται στο άρθρο 2
      
      1.   Βέλγιο
      
      1.1.   Κατάλογος ειδών:
      
         Malus domestica Mill., Prunus avium, P. cerasus, P. domestica, P. persica, Pyrus communis L. και έρριζα υποκείμενα των εν λόγω ειδών.
      1.2.   Απαιτήσεις για όλα τα είδη που απαριθμούνται ανωτέρω
      1.2.1.   Μέτρα
      Αν από την οπτική επιθεώρηση για την παρουσία εντόμων-φορέων σχετικών με τους επιβλαβείς οργανισμούς που απαριθμούνται στο μέρος Α του παραρτήματος I και στο παράρτημα II της εκτελεστικής οδηγίας 2014/98/ΕΕ εντοπίζεται η παρουσία των εν λόγω φορέων, πρέπει να υπάρχει αγωγή με εντομοκτόνα.
      1.3.   Ειδικές απαιτήσεις για ορισμένα είδη
      1.3.1.   Prunus avium, P. cerasus, P. domestica και P. persica
      
      1.3.1.1.   Καλλιεργητικές συνθήκες
      Πρέπει να αποτρέπεται η ανθοφορία για τα προβασικά μητρικά φυτά και το προβασικό υλικό.
      2.   Τσεχική Δημοκρατία
      
      2.1.   Κατάλογος ειδών:
      
         Castanea sativa Mill. και Juglans regia L.
      2.2.   Απαιτήσεις και για τα δύο είδη που απαριθμούνται ανωτέρω
      2.2.1.   Μέτρα
      Σε περίπτωση αμφιβολιών σχετικά με την παρουσία των σχετικών επιβλαβών οργανισμών που απαριθμούνται στο μέρος Α του παραρτήματος I και στο παράρτημα II της εκτελεστικής οδηγίας 2014/98/ΕΕ στα προβασικά μητρικά φυτά και στο προβασικό υλικό, τα εν λόγω προβασικά μητρικά φυτά και το εν λόγω προβασικό υλικό απομακρύνονται αμέσως.
      2.2.2.   Καλλιεργητικές συνθήκες
      Η ανθοφορία των προβασικών μητρικών φυτών αποτρέπεται μέσω ετήσιου κλαδέματος κατά την έναρξη κάθε βλαστικής περιόδου.
      2.3.   Ειδικές απαιτήσεις για ορισμένα είδη
      2.3.1.   Juglans regia L.
      2.3.1.1.   Καλλιεργητικές συνθήκες
      Τα προβασικά μητρικά φυτά φυτεύονται σε περιοχές όπου οι οπτικές επιθεωρήσεις έχουν επιβεβαιώσει την απουσία φορέων του ιού του καρουλιάσματος των φύλλων της κερασιάς.
      3.   Γαλλία
      
      3.1.   Κατάλογος ειδών:
      
         Castanea sativa Mill., Corylus avellana L., Cydonia oblonga Mill., Juglans regia L., Malus domestica Mill., Prunus amygdalus, P. armeniaca, P. avium, P. cerasus, P. domestica, P. persica, P. salicina και Pyrus communis L.
      3.2.   Απαιτήσεις για όλα τα είδη που απαριθμούνται ανωτέρω
      3.2.1.   Μέτρα
      Αν από την οπτική επιθεώρηση για την παρουσία εντόμων-φορέων σχετικών με τους επιβλαβείς οργανισμούς που απαριθμούνται στο μέρος Α του παραρτήματος I και στο παράρτημα II της εκτελεστικής οδηγίας 2014/98/ΕΕ εντοπίζεται η παρουσία των εν λόγω φορέων, πρέπει να υπάρχει αγωγή με εντομοκτόνα.
      3.2.2.   Καλλιεργητικές συνθήκες
      Τα προβασικά μητρικά φυτά εμβολιάζονται σε έρριζα υποκείμενα που παράγονται με τεχνητή (in vitro) καλλιέργεια, κατά περίπτωση.
      3.3.   Ειδικές απαιτήσεις για ορισμένα είδη
      3.3.1.   Prunus amygdalus, P. armeniaca, P. avium, P. cerasus, P. domestica, P. persica και P. salicina
      
      Πρέπει να αποτρέπεται η ανθοφορία για τα προβασικά μητρικά φυτά και το προβασικό υλικό.
      4.   Ισπανία
      
      4.1.   Κατάλογος ειδών:
      
         Olea europaea L., Prunus amygdalus x P. persica, P. armeniaca, P. domestica, P. domestica x P. salicina, P. dulcis, P. persica και Pyrus communis L.
      4.2.   Απαιτήσεις για όλα τα είδη που απαριθμούνται ανωτέρω
      4.2.1.   Μέτρα
      Αν από την οπτική επιθεώρηση για την παρουσία εντόμων-φορέων σχετικών με τους επιβλαβείς οργανισμούς που απαριθμούνται στο μέρος Α του παραρτήματος I και στο παράρτημα II της εκτελεστικής οδηγίας 2014/98/ΕΕ εντοπίζεται η παρουσία των εν λόγω φορέων, πρέπει να υπάρχει αγωγή με εντομοκτόνα.
      4.3.   Ειδικές απαιτήσεις για ορισμένα είδη
      4.3.1.   Olea europaea L.
      4.3.1.1.   Απόσταση απομόνωσης
      Πρέπει να υπάρχει απόσταση απομόνωσης τουλάχιστον 100 μέτρων από κάθε καλλιεργούμενο ή άγριο Olea europaea L. που δεν υπόκειται σε σύστημα πιστοποίησης.
      4.3.2.   Prunus amygdalus x P. persica, P. armeniaca, P. domestica, P. domestica x P. salicina, P. dulcis και P. persica
      
      4.3.2.1.   Απόσταση απομόνωσης
      Πρέπει να υπάρχει απόσταση απομόνωσης τουλάχιστον 500 μέτρων από κάθε καλλιεργούμενο ή άγριο Prunus amygdalus, P. cerasus και P. prunophora που δεν υπόκειται σε σύστημα πιστοποίησης.
      4.3.2.2.   Καλλιεργητικές συνθήκες
      Πρέπει να αποτρέπεται η ανθοφορία για τα προβασικά μητρικά φυτά και το προβασικό υλικό.
      4.3.3.   Pyrus communis L.
      4.3.3.1.   Απόσταση απομόνωσης
      Πρέπει να υπάρχει απόσταση απομόνωσης τουλάχιστον 500 μέτρων από κάθε καλλιεργούμενο ή άγριο P. communis L. που δεν υπόκειται σε σύστημα πιστοποίησης.
      4.3.3.2.   Καλλιεργητικές συνθήκες
      Πρέπει να αποτρέπεται η ανθοφορία για τα προβασικά μητρικά φυτά και το προβασικό υλικό.
      5.   Σουηδία
      
      5.1.   Κατάλογος ειδών:
      
         Malus domestica Mill. και Pyrus communis L.
      5.2.   Απαιτήσεις για όλα τα είδη που απαριθμούνται ανωτέρω
      5.2.1.   Μέτρα
      Όταν εντοπίζεται η παρουσία των εντόμων που απαριθμούνται στο μέρος Α του παραρτήματος I της εκτελεστικής οδηγίας 2014/98/ΕΕ, πρέπει να υπάρχει αγωγή με εντομοκτόνα.
      5.2.2.   Απόσταση απομόνωσης
      Πρέπει να υπάρχει απόσταση απομόνωσης τουλάχιστον 500 μέτρων από κάθε καλλιεργούμενο ή άγριο Malus domestica Mill. και Pyrus communis L. που δεν υπόκειται σε σύστημα πιστοποίησης.
      Κατά παρέκκλιση, πρέπει να υπάρχει απόσταση απομόνωσης τουλάχιστον 40 μέτρων από τράπεζα γονιδίων των φυτών Malus domestica Mill. τα οποία δεν υπόκεινται σε σύστημα πιστοποίησης εάν:
      
                  α)
               
               
                  η δειγματοληψία και οι δοκιμές των φυτών στην εν λόγω τράπεζα γονιδίων πραγματοποιούνται σύμφωνα με τις απαιτήσεις της εκτελεστικής οδηγίας 2014/98/ΕΕ για τα οικεία είδη· και
               
            
                  β)
               
               
                  στην εν λόγω τράπεζα γονιδίων διενεργούνται οπτικές επιθεωρήσεις τουλάχιστον δύο φορές ανά καλλιεργητική περίοδο.
               
            ΤΜΗΜΑ B
      
         Απαιτήσεις σχετικά με την οπτική επιθεώρηση, τη δειγματοληψία και τις δοκιμές που αναφέρονται στο άρθρο 3
      
      1.   Βέλγιο
      
      1.1.   Απαιτήσεις για όλα τα είδη που απαριθμούνται στο τμήμα Α σημείο 1.1
      1.1.1.   Οπτική επιθεώρηση
      Διενεργούνται οπτικές επιθεωρήσεις τουλάχιστον μία φορά ετησίως για την παρουσία εντόμων-φορέων σχετικών με τους επιβλαβείς οργανισμούς που απαριθμούνται στο μέρος Α του παραρτήματος I και στο παράρτημα II της εκτελεστικής οδηγίας 2014/98/ΕΕ.
      1.2.   Ειδικές απαιτήσεις για ορισμένα είδη
      1.2.1.   Malus domestica Mill. και Pyrus communis L.
      1.2.1.1.   Δειγματοληψία και δοκιμές
      Κάθε προβασικό μητρικό φυτό υποβάλλεται ετησίως σε δειγματοληψία και δοκιμές για τους ιούς που μεταφέρονται με έντομα ή γύρη οι οποίοι απαριθμούνται στο μέρος Α του παραρτήματος I και στο παράρτημα II της εκτελεστικής οδηγίας 2014/98/ΕΕ.
      1.2.2.   Prunus avium, P. cerasus, P. domestica και P. persica
      
      1.2.2.1.   Δειγματοληψία και δοκιμές
      Κάθε προβασικό μητρικό φυτό υποβάλλεται σε δειγματοληψία και δοκιμές ετησίως και σε κάθε κύκλο πολλαπλασιασμού για τους ιούς που μεταφέρονται με έντομα ή γύρη οι οποίοι απαριθμούνται στο παράρτημα II της εκτελεστικής οδηγίας 2014/98/ΕΕ.
      2.   Τσεχική Δημοκρατία
      
      2.1.   Ειδικές απαιτήσεις για ορισμένα είδη
      2.1.1.   Castanea sativa Mill.
      2.1.1.1.   Οπτική επιθεώρηση
      Οι οπτικές επιθεωρήσεις που αναφέρονται στο άρθρο 10 παράγραφος 1 της εκτελεστικής οδηγίας 2014/98/ΕΕ διενεργούνται από τον Απρίλιο έως τον Μάιο.
      2.1.2.   Juglans regia L.
      2.1.2.1.   Οπτική επιθεώρηση
      Οι οπτικές επιθεωρήσεις που αναφέρονται στο άρθρο 10 παράγραφος 1 της εκτελεστικής οδηγίας 2014/98/ΕΕ διενεργούνται στο τέλος του καλοκαιριού ή το φθινόπωρο.
      3.   Γαλλία
      
      3.1.   Ειδικές απαιτήσεις για ορισμένα είδη
      3.1.1.   Corylus avellana L.
      3.1.1.1.   Δειγματοληψία και δοκιμές
      Κάθε προβασικό μητρικό φυτό υποβάλλεται σε δειγματοληψία και δοκιμές ετησίως για τον ιό της μωσαΐκωσης της μηλιάς (ApMV).
      3.1.2.   Cydonia oblonga Mill., Malus domestica Mill. και Pyrus communis L.
      3.1.2.1.   Δειγματοληψία και δοκιμές
      Κάθε προβασικό μητρικό φυτό υποβάλλεται σε δειγματοληψία και δοκιμές ετησίως για τον ιό της χλωρωτικής κηλίδωσης των φύλλων της μηλιάς (ACLSV), τον ιό της αυλάκωσης του ξύλου της μηλιάς (ASGV) και τον ιό της βοθρίωσης του ξύλου της μηλιάς (ASPV).
      3.1.3.   Prunus amygdalus, P. armeniaca, P. avium, P. cerasus, P. domestica, P. persica και P. salicina
      
      3.1.3.1.   Δειγματοληψία και δοκιμές
      Κάθε προβασικό μητρικό φυτό υποβάλλεται σε δειγματοληψία και δοκιμές ετησίως και σε κάθε κύκλο πολλαπλασιασμού για τον ιό του νανισμού της δαμασκηνιάς (PDV) και τον ιό της νεκρωτικής δακτυλιωτής κηλίδωσης των πυρηνόκαρπων (PNRSV). Στην περίπτωση του P. persica, κάθε προβασικό μητρικό φυτό υποβάλλεται σε δειγματοληψία και δοκιμές ετησίως και σε κάθε κύκλο πολλαπλασιασμού για το ιοειδές του λανθάνοντος μωσαϊκού της ροδακινιάς (PLMVd).
      4.   Ισπανία
      
      4.1.   Ειδικές απαιτήσεις για ορισμένα είδη
      4.1.1.   Olea europaea L. και Pyrus communis L.
      4.1.1.1.   Δειγματοληψία και δοκιμές
      Κάθε προβασικό μητρικό φυτό υποβάλλεται σε δειγματοληψία και δοκιμές ετησίως για τους ιούς και τις παρεμφερείς με τις ιογενείς νόσους που απαριθμούνται στο παράρτημα II της εκτελεστικής οδηγίας 2014/98/ΕΕ.
      4.1.2.   Prunus amygdalus x P. persica, P. armeniaca, P. domestica, P. domestica x P. salicina, P. dulcis και P. persica
      
      4.1.2.1.   Δειγματοληψία και δοκιμές
      Η δειγματοληψία και οι δοκιμές διενεργούνται ετησίως για τους ιούς και τις παρεμφερείς με τις ιογενείς νόσους που απαριθμούνται στο παράρτημα II της εκτελεστικής οδηγίας 2014/98/ΕΕ.
      5.   Σουηδία
      
      5.1.   Απαιτήσεις για όλα τα είδη που απαριθμούνται στο τμήμα Α σημείο 5.1
      5.1.1.   Οπτική επιθεώρηση
      Οι οπτικές επιθεωρήσεις που αναφέρονται στο άρθρο 10 παράγραφος 1 της εκτελεστικής οδηγίας 2014/98/ΕΕ διενεργούνται τουλάχιστον δύο φορές ανά καλλιεργητική περίοδο.